
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

282. Καθορισμός της κατά τόπο αρμοδιότητας των 

Στρατιωτικών Δικαστηρίων (Στρατοδικείων, Ναυ¬ 
τοδικείων και Αεροδικείων). 1 

283. Πτητική ικανότητα πειραματικών, ερασιτεχνικών 

και άλλων ειδικών κατηγοριών αεροσκαφών. 2 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 282 
Καθορισμός της κατά τόπο αρμοδιότητας των Στρατιωτι¬ 
κών Δικαστηρίων (Στρατοδικείων, Ναυτοδικείων και 
Αεροδικείων). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τις διατάξεις του άρθρου 168 παράγραφος 2 του 
Στρατιωτικού Ποινικού Κώδικα (Κυρωτικός Νόμος 
2287/95, ΦΕΚΑ'20). 

β. Το άρθρο 29Α'του Ν. 1558/85 (ΦΕΚΑ' 137), το οποίο 
προστέθηκε με το άρθρο 27 του Ν. 2081/92 (ΦΕΚΑ' 154) 
και τροποποιήθηκε με το άρθρο 1 του Ν. 2469/97 (ΦΕΚΑ' 
38) και το ότι από τις διατάξεις του παρόντος δεν προκα- 
λείται δαπάνη σε βάρος του κρατικού προϋπολογισμού. 

γ. Την υπ' αριθ. 144/2001 Γνωμοδότηση του Συμβουλί¬ 
ου της Επικράτειας μετά από πρόταση του Υπουργού 
Εθνικής Άμυνας, αποφασίζουμε: 

Άρθρο 1 

Καθορίζουμε την κατά τόπο αρμοδιότητα των Στρατιω¬ 
τικών Δικαστηρίων που λειτουργούν σε όλη την επικρά¬ 
τεια ως εξής: 

α. Στρατοδικείο Αθηνών: οι Νομοί Αττικής, Βοιωτίας, 
Φωκίδος, Εύβοιας, Κυκλάδων, Χίου, Σάμου, Λέσβου, Δω- 
δεκανήσου, Ζακύνθου, Κεφαλληνίας, Κορινθίας, Αχαΐας, 
Ηλείας, Μεσσηνίας, Λακωνίας, Αρκαδίας και Αργολίδος. 

β. Στρατοδικείο Λάρισας: οι Νομοί Λάρισας, Μαγνη¬ 
σίας, Τρικάλων, Καρδίτσας, Φθιώτιδος και Ευρυτανίας. 

γ. Στρατοδικείο Θεσσαλονίκης: οι Νομοί Θεσσαλονί¬ 
κης, Κιλκίς, Πέλλης, Σερρών, Κοζάνης, Καστοριάς, Φλω- 
ρίνης, Πιερίας, Ημαθίας, Γρεβενών και το Αυτοδιοίκητο 
Τμήμα του Αγίου Όρους. 


δ. Στρατοδικείο Ξάνθης: οι Νομοί Καβάλας, Δράμας, 
Ξάνθης, Ροδόπης και'Εβρου. 

ε. Στρατοδικείο Ιωαννίνων: οι Νομοί Ιωαννίνων, Άρτας, 
Πρέβεζας, Θεσπρωτίας, Κέρκυρας, Αιτωλοακαρνανίας και 
Λευκάδας. 

στ. Στρατοδικείο Χανίων: οι Νομοί Χανιών, Ρεθύμνης, 
Ηρακλείου και Λασιθίου. 

ζ. Ναυτοδικείο Πειραιά: οι Νομοί Αττικής, Βοιωτίας, Εύ¬ 
βοιας, Κυκλάδων, Χίου, Λέσβου, Δωδεκανήσου, Κοριν¬ 
θίας, Αχαΐας, Ηλείας, Μεσσηνίας, Λακωνίας, Αρκαδίας, 
Αργολίδος, Αιτωλοακαρνανίας, Ζακύνθου, Κεφαλληνίας, 
Λευκάδας, Φθιώτιδος, Ευρυτανίας, Ιωαννίνων, Άρτας, 
Πρέβεζας, Κέρκυρας, Θεσπρωτίας, Λάρισας, Τρικάλων, 
Καρδίτσας και Μαγνησίας. 

η. Ναυτοδικείο Χανίων: οι Νομοί Χανίων, Ρεθύμνης, 
Ηρακλείου και Λασιθίου. 

θ. Ναυτοδικείο Θεσσαλονίκης: οι Νομοί Κοζάνης, Κα¬ 
στοριάς, Φλωρίνης, Γρεβενών, Ημαθίας, Πιερίας, Πέλ¬ 
λης, Θεσσαλονίκης, Κιλκίς, Χαλκιδικής, Σερρών, Δράμας, 
Καβάλας, Ξάνθης, Ροδόπης, Έβρου και το Αυτοδιοίκητο 
Τμήμα του Αγίου Όρους. 

ι. Αεροδικείο Αθηνών: οι Νομοί Αττικής, Βοιωτίας, Εύ¬ 
βοιας, Κυκλάδων. Χίου, Σάμου, Λέσβου, Δωδεκανήσου, 
Κορινθίας, Αχαΐας, Ηλείας, Μεσσηνίας, Λακωνίας, Αρκα¬ 
δίας, Αργολίδος, Αιτωλοακαρνανίας, Ζακύνθου. Κεφαλ¬ 
ληνίας, Λευκάδος, Φθιώτιδος, Φωκίδος, Ευρυτανίας, Ιω¬ 
αννίνων, Άρτας, Πρέβεζας, Κέρκυρας και Θεσπρωτίας. 

ια. Αεροδικείο Λάρισας: οι Νομοί Λάρισας, Τρικάλων, 
Καρδίτσας και Μαγνησίας. 

ιβ. Αεροδικείο Χανίων: οι Νομοί Χανίων, Ρεθύμνης, Ηρα¬ 
κλείου και Λασιθίου. 

ιγ. Αεροδικείο Θεσσαλονίκης: οι Νομοί Κοζάνης, Κα¬ 
στοριάς, Φλωρίνης, Γρεβενών, Ημαθίας, Πιερίας, Πέλ¬ 
λης, Θεσσαλονίκης, Κιλκίς, Χαλκιδικής, Σερρών, Δράμας, 
Καβάλας, Ξάνθης, Ροδόπης, Έβρου και το Αυτοδιοίκητο 
Τμήμα του Αγίου Όρους. 

Άρθρο 2 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εθνικής Άμυνας αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 23 Αυγούστου 2001 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΑΠΟΣΤΟΛΟΣ-ΑΘΑΝΑΣΙΟΣ ΤΣΟΧΑΤΖΟΠΟΥΛΟΣ 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘΜ. 283 
Πτητική ικανότητα πειραματικών, ερασιτεχνικών και άλ¬ 
λων ειδικών κατηγοριών αεροσκαφών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 34 παρ.3 του Ν. 1815/88 
«Κύρωση του Κώδικα Αεροπορικού Δικαίου» (Α/250) 

2. Το γεγονός ότι από τις διατάξεις του παρόντος Προ¬ 
εδρικού Διατάγματος δε προκαλείται δαπάνη σε βάρος 
του κρατικού προϋπολογισμού. 

3. Τη με αριθμό 301/2001 γνωμοδότηση του Συμβουλί¬ 
ου της Επικράτειας, με πρόταση του Υπουργού Μεταφο¬ 
ρών και Επικοινωνιών, αποφασίζουμε 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 

Άρθρο 1 
Ορισμοί 

Για την εφαρμογή των διατάξεων του παρόντος διατάγ¬ 
ματος καλείται: 

1. Αεροπλάνο: Αεροσκάφος βαρύτερο του αέρα κινού¬ 
μενο με την βοήθεια κινητήρα ή κινητήρων το οποίο απο¬ 
κτά την άντωσή του κυρίως από τις αεροδυναμικές αντι¬ 
δράσεις του αέρα επί επιφανειών που παραμένουν στα¬ 
θερές κάτω από τις δεδομένες συνθήκες πτήσης. 

2. Αερόπλοιο: Ιπτάμενο μηχάνημα ελαφρύτερο του αέ¬ 
ρα που κινείται με κινητήρα ή κινητήρες. 

3. Αεροσκάφος: Μηχάνημα, το οποίο επιτυγχάνει την 
στήριξή του στην ατμόσφαιρα μέσω των αντιδράσεων 
του αέρα, μη συμπεριλαμβανομένων των από την επιφά¬ 
νεια της γης προερχομένων αντιδράσεων του αέρα. 

4. Αεροσκάφος συναρμολογούμενο επί συνόλου: Αε¬ 
ροσκάφος μέρη του οποίου κατασκευάζονται από εγκε¬ 
κριμένο κατασκευαστή αεροσκάφους προς συναρμολό¬ 
γηση και η κατασκευή του οποίου ολοκληρώνεται από τον 
αγοραστή, ανεξαρτήτως ποσοστού συμμετοχήςτου στην 
κατασκευή. 

5. Αερόστατο: Ιπτάμενο μηχάνημα ελαφρύτερο του αέ¬ 
ρα που δεν κινείται με κινητήρα. 

6. Αλεξίπτωτο: Συσκευή, η οποία χρησιμοποιείται ή μπο¬ 
ρεί να χρησιμοποιηθεί για την επιβράδυνση πίπτοντος 
σώματος ή αντικειμένου, με αποτέλεσμα την κίνησή του 
με ομαλή ταχύτητα πριν την επαφή του με το έδαφος. 

7. Ανάκληση πιστοποιητικού πτητικής ικανότητας: Η δι¬ 
οικητική πράξη με την οποία ανακαλείται οριστικά η ισχύς 
χορηγηθέντος πιστοποιητικού πτητικής ικανότητας. 

8. Ανανέωση ισχύος πιστοποιητικού πτητικής ικανότη¬ 
τας: Η διοικητική πράξη με την οποία ανανεώνεται η ισχύς 
χορηγηθέντος πιστοποιητικού πτητικής ικανότητας για 
ορισμένο χρόνο. 

9. Αναπαλαιωμένο αεροσκάφος: Αεροσκάφος παλιάς 
τεχνολογίας ή πιστό αντίγραφο αυτού, το οποίο έχει ανα¬ 
κατασκευαστεί με σκοπό τη διατήρηση της πολιτιστικής 
κληρονομιάς και της ιστορίας της αεροπορίας. 

10. Αναστολή ισχύος πιστοποιητικού πτητικής ικανότη¬ 
τας: Η διοικητική πράξη με την οποία αίρεται προσωρινά 
η ισχύς χορηγηθέντος πιστοποιητικού πτητικής ικανότη¬ 
τας. Η αναστολή διαρκεί μέχρις ότου αρθούν οι λόγοι οι 
οποίοι την προκάλεσαν. 

11. Ανεμόπτερο: Αεροσκάφος βαρύτερο του αέρα, το 


οποίο, κατά την πτήση του, στηρίζεται στις αεροδυναμι¬ 
κές αντιδράσεις του αέρα επί των επιφανειών αντώσεως 
και του οποίου η ελεύθερη πτήση δεν εξαρτάται από κι¬ 
νητήρα. 

12. Αποδοχή: Η συναίνεση, η οποία παρέχεται από την 
Υπηρεσία, όταν δεν υπάρχει συγκεκριμένη αντίρρησή της 
σε ακολουθούμενες μεθόδους ή διατάξεις άλλων χωρών 
που έχουν σχέση με το αντικείμενο του παρόντος. 

13. Γυρόδυνο: Στροφειόπτερο, του οποίου τα στροφεία 
κινούνται, κατά κανόνα, από τον κινητήρα για την απογεί¬ 
ωση, μετεώρηση, προσγείωση και για την πτήση προς τα 
εμπρός σε ένα μέρος της περιοχής ταχύτητας αυτού, του 
οποίου τα μέσα προώθησης αποτελούνται κατά κανόνα 
από έλικες και είναι ανεξάρτητα του συστήματος στρο¬ 
φείου ή στροφείων. 

14. Γυροπλάνο: Στροφειόπτερο, του οποίου τα στρο¬ 
φεία δεν κινούνται από τον κινητήρα, εκτός της περίπτω¬ 
σης της αρχικής εκκίνησης, για το σκοπό αυτό, αλλά είναι 
κατασκευασμένα για να περιστρέφονται από τις δυνάμεις 
του αέρα κατά την διάρκεια της κίνησής του στροφειο- 
πτέρου καιτου οποίου τα μέσα προώθησης, αποτελούμε- 
να κατά κανόνα από έλικες, είναι ανεξάρτητα εκείνων του 
συστήματος στροφείου. 

15. Εγκριση: Διοικητική πράξη της Υπηρεσίας με την 
οποία παρέχεται συγκεκριμένη συγκατάθεση. 

16. Ειδικό πιστοποιητικό πτητικής ικανότητας: Διοικητι¬ 
κή πράξη, με την οποία πιστοποιείται ότι το αναφερόμενο 
σε αυτήν αεροσκάφος θεωρείται, κατά το χρόνο έκδοσής 
της, ότι βρίσκεται σε κατάσταση πτητικής ικανότητας και 
θεωρείται ότι διατηρεί την κατάσταση αυτή εφόσον συ¬ 
ντηρείται και χρησιμοποιείται σύμφωνα με τους ισχύο- 
ντες κανονισμούς, τις οδηγίες της Υπηρεσίας Πολιτικής 
Αεροπορίας (ΥΠΑ) και το εγκεκριμένο εγχειρίδιο πτήσης 
ή τους περιορισμούς πτητικής λειτουργίας. 

17. Ελικόπτερο: Στροφειόπτερο, του οποίου η οριζόντια 
κίνηση εξαρτάται βασικά από το στροφείο ή στροφεία 
που κινούνται από κινητήρα ή κινητήρες. 

18. Έλικα: Συσκευή χρησιμοποιούμενη για την προώ¬ 
θηση του αεροσκάφους εντός του αέρα, που φέρει πτε¬ 
ρύγια συναρμολογημένα επί ατράκτου, περιστρεφόμε¬ 
νης από κινητήρα, που παράγει, λόγω της περιστροφής 
της στον αέρα, ώση περίπου κάθετη προς το επίπεδο πε¬ 
ριστροφής της. 

19. Εξάρτημα: Όργανο, μηχανισμός, εξοπλισμός, 
ανταλλακτικό, συσκευή ή παρελκόμενο, περιλαμβανομέ- 
νου καιτου τηλεπικοινωνιακού εξοπλισμού, το οποίο χρη¬ 
σιμοποιείται ή πρόκειται να χρησιμοποιηθεί για τη λει¬ 
τουργία ή τον έλεγχο του αεροσκάφους, αλλά δεν αποτε¬ 
λεί μέρος του αεροσκάφους, του κινητήρα ή της έλικας. 

20. Επιθεωρητής πτητικής ικανότητας: Επιθεωρητής 
ασφαλείας αντίστοιχου τεχνικού κλάδου της Υπηρεσίας 
Πολιτικής Αεροπορίας που είναι εξουσιοδοτημένος από 
το Διοικητή της ν’ ασκεί αρμοδιότητες τεχνικών επιθεω¬ 
ρήσεων, σύμφωνα με τις διατάξεις του παρόντος. 

21. Επικύρωση πιστοποιητικού πτητικής ικανότητας: Δι¬ 
οικητική πράξη με την οποία η Υπηρεσία Πολιτικής Αερο¬ 
πορίας αποδέχεται ειδικό πιστοποιητικό πτητικής ικανό¬ 
τητας που έχει εκδοθεί από άλλο κράτος. 

22. Επισκευή: Η επαναφορά σκάφους, κινητήρα, συ¬ 
στήματος ισχύος, έλικας ή εξαρτήματος σε κατάσταση 
ασφαλούς λειτουργίας, μετά από βλάβη ή φθορά αυτού. 

23. Ερασιτεχνικά κατασκευασμένο αεροσκάφος: Αερο¬ 
σκάφος κατασκευσμένο ή σχεδιασμένο στο μεγαλύτερο 
μέρος του από ερασιτέχνη με σκοπό την εκπαίδευση και 
ψυχαγωγία του. 

24. Ημέρα: Το χρονικό διάστημα που μεσολαβεί μισή 
ώρα πριν από την ανατολή του ηλίου μέχρι και μισή ώρα 
μετά τη δύση αυτού. 

25. Κανονικές διαδικασίες πτήσης: Πτήση κατά την 
οποία όλα τα συστήματα του αεροσκάφους λειτουργούν 
σύμφωνα με όσα περιγράφονται στα εγχειρίδια του κατα¬ 
σκευαστή. 

26. Κατασκευαστής: Νομικό ή φυσικό πρόσωπο ή ομά¬ 
δα (ατόμων) που εκτελεί εργασίες κατασκευής, τροπο¬ 
ποίησης, μετατροπής, συναρμολόγησης, δοκιμών και δο¬ 
κιμαστικών πτήσεων αεροσκάφους. 

27. Κατηγορία: Ευρεία ομάδα αεροσκαφών που έχουν 
όμοια χαρακτηριστικά αναφερόμενα στην προώθηση, 
πτήση ή προσγείωση τους. 

28. Κινητήρας αεροσκάφους: Κινητήρας, ο οποίος χρη¬ 
σιμοποιείται ή πρόκειται να χρησιμοποιηθεί για την προώ¬ 
θηση αεροσκάφους. Στον όρο κινητήρας συμπεριλαμβά- 
νονται και τα εξαρτήματα και παρελκομένα που απαιτού¬ 
νται για τη λειτουργία του. 

29. Μείζων επισκευή: Επισκευή, η παράλειψη της οποί¬ 
ας μπορεί να έχει σημαντικές επιπτώσεις στη δομική 
αντοχή, στις επιδόσεις, στα χαρακτηριστικά πτήσης, στη 
λειτουργία των συστημάτων ισχύος ή άλλων συστημάτων 
τα οποία επηρεάζουν άμεσα την πτητική ικανότητα του 
αεροσκάφους ή δεν μπορεί να εκτελεστεί με στοιχειώδεις 
τεχνικές εργασίες. 

30. Μείζων μετατροπή: Μετατροπή που μπορεί να επι- 
δράσει σημαντικά στο βάρος, ζυγοστάθμιση, δομική 
αντοχή, επιδόσεις, χαρακτηριστικά πτήσης, λειτουργίας 
των συστημάτων ισχύος ή άλλων συστημάτων, τα οποία 
επηρεάζουν άμεσα την πτητική ικανότητα του αεροσκά¬ 
φους ή δεν μπορεί να εκτελεστεί με στοιχειώδεις τεχνικές 
εργασίες. 

31. Μη κανονική διαδικασία πτήσης: Πτήση, κατά την 
οποία ορισμένα εκ των συστημάτων του αεροσκάφους 
παύουν να είναι διαθέσιμα στο χειριστή λόγω βλάβης 
τους, αλλά η απουσία τους, κάτω από ορισμένες συνθή¬ 
κες, δε θέτει σε άμεσο κίνδυνο την πτήση. 

32. Πτήση αεροσκάφους: Κατάσταση στην οποία βρί¬ 
σκεται το αεροσκάφος από τη στιγμή της εκκίνησης του 
κινητήρα ή των κινητήρων με σκοπό την απογείωση του, 
μέχρι το πέρας της κίνησής του μετά την προσγείωση. 

33. Σκάφος: Το σύνολο των ατράκτων, ατρακτιδίων, αε¬ 
ροδυναμικών καλυμμάτων και επιφανειών, συστημάτων 
προσγείωσης αεροσκάφους καθώς και των εξαρτημάτων 
και των συστημάτων ελέγχου αυτών. Στον όρο σκάφος 
περιλαμβάνονται και τα στροφεία, εκτός των ελίκων και 
των από τον κινητήρα ή κινητήρες περιστρεφομένων αε¬ 
ροτομών. 

34. Στροφειόπτερο: Αεροσκάφος βαρύτερο του αέρα, 
του οποίου η στήριξη κατά την πτήση εξαρτάται κυρίως 
από την άντωση, που παράγεται από ένα ή περισσότερα 
στροφεία. 

35. Συντήρηση: Επιθεώρηση, επισκευή ή γενική επι¬ 
σκευή και προστασία των σκαφών, συστημάτων ισχύος, 
ελίκων και εξαρτημάτων, περιλαμβανομένης της αντικα¬ 
τάστασης τμημάτων αυτών, σύμφωνα με πρόγραμμα 
εγκεκριμένο από την Υπηρεσία Πολιτικής Αεροπορίας. 

36. Τύπος: Σύνολο αεροσκαφών, τα οποία είναι όμοια 
από πλευράς μελέτης και σχεδίασης. 

37. Χρόνος πτήσης: Το συνολικό χρονικό διάστημα από 
τη στιγμή της κίνησης του αεροσκάφους με ίδια μέσα με 
σκοπό την απογείωση, μέχρι την στιγμή της ακινητοποίη- 
σής του μετά το πέρας της πτήσης. 


Άρθρο 2 
Εφαρμογή 

1. Οι διατάξεις του παρόντος διατάγματος έχουν εφαρ¬ 
μογή σε αεροσκάφη ελληνικού νηολογίου, τα οποία δεν 
έχουν πιστοποιητικό τύπου ή έχουν κατασκευαστεί ή τρο¬ 
ποποιηθεί από μη εγκεκριμένους φορείς ή με μη πιστο¬ 
ποιημένες μεθόδους και υλικά, όπως: 

α. Σε ερασιτεχνικά κατασκευασμένα αεροσκάφη 
β. Αεροσκάφη συναρμολογούμενα επί συνόλου 
γ. Αναπαλαιωμένα αεροσκάφη 

2. Τα αεροσκάφη μπορεί να χρησιμοποιηθούν για τους 
κάτωθι σκοπούς: 

α. Δοκιμές αεροσκαφών καινούργιου σχεδιασμού, και¬ 
νούργιου εξοπλισμού και συστημάτων, καινούργιων δια¬ 
δικασιών και τεχνικών πτητικής λειτουργίας. 

β. Εκτέλεση πτητικών και άλλων δοκιμών προς απόδει¬ 
ξη συμμόρφωσης με τους κανονισμούς για την απόκτηση 
πιστοποιητικού τύπου. Επίσης για εκτέλεση πτήσεων αε¬ 
ροσκαφών στο σχεδίασμά των οποίων έχουν γίνει σημα¬ 
ντικές αλλαγές προς απόδειξη της από το νόμο απαιτου- 
μένης αξιοπιστίας τους. 

γ. Συμμετοχή σε αεροπορικές εκδηλώσεις με σκοπό την 
επίδειξη του αεροσκάφους, των πτητικώντου επιδόσεων, 
ανορθοδόξων φάσεων πτήσης, για κινηματογραφικές και 
τηλεοπτικές παρουσιάσεις κλπ. 

δ. Προετοιμασία και συμμετοχή σε αγώνες, προετοιμα¬ 
σία και προσπάθεια κατάρριψης ρεκόρ. 

ε. Επιδείξεις στους υποψήφιους πελάτες, έρευνα αγο¬ 
ράς ή εκπαίδευση χειριστών, 
στ. Άλλους παρόμοιους σκοπούς. 

3. Για τους σκοπούς της παραγράφου 2 χορηγείται ει¬ 
δικό πιστοποιητικό πτητικής ικανότητας, εφόσον πληρού- 
νται οι απαιτήσεις και σύμφωνα με τις διαδικασίες του πα¬ 
ρόντος διατάγματος. 

ΚΕΦΑΛΑΙΟ Β' 

ΑΠΑΙΤΗΣΕΙΣ 
Άρθρο 3 
Μελέτες 

Γ ια τον προσδιορισμό του τύπου και της κατηγορίας αε¬ 
ροσκάφους απαιτούνται τα κάτωθι: 

1. Πλήρης μελέτη, που να συμπεριλαμβάνει κατασκευ¬ 
αστικά σχέδια και τις απαραίτητες προδιαγραφές για τον 
καθορισμό του είδους, τύπου και κατηγορίας αεροσκά¬ 
φους,όπως διαστάσεις, υλικά, διαδικασίες, μεθόδους και 
τεχνικές κατασκευής που προσδιορίζουν τη δομική αντο¬ 
χή του αεροσκάφους ή τμημάτων αυτού, τα πτητικά χα¬ 
ρακτηριστικά του αεροσκάφους και τον τρόπο λειτουρ¬ 
γίας του. Στη μελέτη επίσης θ’αναφέρονται τα πρότυπα 
της σχεδίασης του αεροσκάφους καθώς και τα σημεία 
εκείνα στα οποία ο σχεδιασμός του αεροσκάφους δεν 
πληροί τα πρότυπα κανονικών αεροσκαφών. 

2. Πρόγραμμα δοκιμών εδάφους και αέρος για επιβε¬ 
βαίωση των αντοχών που προβλέπονται από την αρχική 
μελέτη, των χαρακτηριστικών πτήσης, των επιδόσεων και 
ειδικότερα: 

α) Για αναπαλαιωμένα αεροσκάφη, υποβάλλονται τα 
αρχικά σχέδια και εφόσον τα υλικά αρχικής σχεδίασης θα 
αντικατασταθούν με σύγχρονα υλικά, υποβάλλεται και ο 
προσδιορισμός της αντιστοιχίας υλικών και εργασιών επί 
του υλικού. 

β) Γ ια αεροσκάφη που έχουν τροποποιηθεί από αερο¬ 
σκάφη ήδη εγκεκριμένα ή αποδεκτά από την ΥΠΑ, υπο- 

βάλλονται μόνο τα στοιχεία μελέτης που τροποποιούνται 
ή επηρεάζονται από την τροποποίηση. 

γ) Για τα αεροσκάφη που θα λειτουργήσουν με τρόπο 
εκτός του αρχικά προβλεπομένου - εγκεκριμένου φακέλ- 
λου πτήσης, υποβάλλεται μελέτη χαρακτηριστικών και 
επιδόσεων στην περιοχή που πρόκειται να λειτουργήσει 
το αεροσκάφος. 

δ) Γ ια τα συναρμολογούμενα αεροσκάφη επί συνόλου 
(ΚίΙ) και εφόσον ο τύπος του αεροσκάφους και ο κατα¬ 
σκευαστής των εξαρτημάτων του συνόλου είναι εγκεκρι¬ 
μένοι από την ΥΠΑ, δεν απαιτείται η εκ νέου υποβολή στοι¬ 
χείων του σχεδιασμού τους. Υποβάλλονται όμως κανονι¬ 
κά όλα τα στοιχεία που αφορούν τη συναρμολόγηση, τις 
δοκιμές και τη λειτουργία τους. 

Η μελέτη μπορεί να παραπέμπει σε πρότυπα, σχέδια και 
μεθόδους που είναι εγκεκριμένα ή αποδεκτά από την 
ΥΠΑ. 

3. Προκειμένου να εγκριθούν απάτην ΥΠΑ τα ανωτέρω 
σχέδια και οι μελέτες θα πρέπει αυτά να έχουν εκπονηθεί 
ή εγκριθεί από εγκεκριμένο φορέα μελετών ή σχεδιασμού 
(ΑρρίΌνβά όβείρη ογ θπρίπθθπηρ οι^αηίζαίίοη) σύμφωνα 
μετά ύΑΠ 21 ή από Διπλ. Αεροναυπηγό Μηχανικό, μέλος 
του ΤΕΕ, με κατάλληλη εμπειρία, προσηκόντως αποδε¬ 
δειγμένη. 

Άρθρο 4 

Υλικά και μέθοδοι κατασκευής 

1. Ο κατασκευαστής υποχρεούται να χρησιμοποιεί, για 
την κατασκευή ή την τροποποίηση του αεροσκάφους, 
υλικά και εξαρτήματα, οι προδιαγραφές των οποίων είναι 
τυποποιημένες και εγκεκριμένες από κρατικούς ή διε¬ 
θνείς φορείς (δίαηάαιτί ρεόε, οοπιροποπΐε, ππείθπαΐ). Οι 
εργασίες πρέπει να εκτελούνται σύμφωνα με δόκιμες με¬ 
θόδους (513Π03Γ0 ρΓ3θΙίοθ5) της διεθνούς πρακτικής και 
βιβλιογραφίας. Σε αντίθετη περίπτωση, ο κατασκευαστής 
υποχρεούται να αποδείξει ότι οι μέθοδοι και τα υλικά που 
χρησιμοποιεί εξασφαλίζουν πλήρως τις προδιαγραφές 
και ανοχές που προβλέπονται από τη μελέτη. Η ΥΠΑ δια¬ 
τηρείτο δικαίωμα ν’απαιτήσει κατά την κρίση της και προ¬ 
κειμένου να μορφώσει γνώμη, την προσκόμιση εργαστη¬ 
ριακών στοιχείων συγκεκριμένων δοκιμών αντοχής για τα 
χρησιμοποιούμενα υλικά ή να ζητήσει τη γνωμάτευση, με 
έξοδα του αιτούντος, ανωτάτων τεχνικών ιδρυμάτων της 
ημεδαπής ή της αλλοδαπής, για τις χρησιμοποιούμενες 
μεθόδους κατασκευής. 

2. Ο κατασκευαστής υποχρεούται ν’αποδείξει ότι: 

α) Οι χώροι κατασκευής και συναρμολόγησης καθώς 
και το περιβάλλον τους, εξασφαλίζουν τις επιθυμητές 
συνθήκες (καθαριότητα, θερμοκρασία, υγρασία, εξαερι- 
σμό, ηλεκτροστατική προστασία, παροχή ηλεκτρικού 
ρεύματος) για το σύνολο των εργασιών επί του αεροπο¬ 
ρικού υλικού, την προστασία από καιρικές συνθήκες, την 
πυροπροστασία και προστασία από ανεπιθύμητες ενέρ¬ 
γειες τρίτων. Ειδική μέριμνα πρέπει να δίδεται στις προ- 
βλεπόμενες συνθήκες για ειδικές εργασίες, όπως συ¬ 
γκολλήσεις, κολλήσεις, επεξεργασία πλαστικών και σύν¬ 
θετων υλικών, βαφή, τοποθέτηση και ρύθμιση οργάνων. 

β) Κατέχει σε κάθε στάδιο κατασκευής τα απαραίτητα 
(ιδιόκτητα ή μισθωμένα) κοινά ή και ειδικά εργαλεία και 
συσκευές και ότι αυτά πληρούν τις απαιτήσεις για τη σω¬ 
στή χρήση τους. 

γ) Κατέχει τα πρότυπα, τις οδηγίες, τα σχέδια και τα 
προγράμματα που θα χρησιμοποιηθούν κατά τη διάρκεια 
της κατασκευής ή των δοκιμών. 

δ) Έχει την τεχνογνωσία σε θεωρητικό και πρακτικό 


επίπεδο για την εφαρμογή των διαδικασιών που προβλέπο- 
νται για την κατασκευή ή τροποποίηση του αεροσκάφους. 

Άρθρο 5 

Δοκιμές εδάφους 

1. Σκοπός των δοκιμών εδάφους είναι η επιβεβαίωση 
των στοιχείων που προβλέπονται από τη μελέτη σχεδια- 
σμού. Οι δοκιμές εκτελούνται σύμφωνα με το αποδεκτό 
από την ΥΠΑ πρόγραμμα δοκιμών. 

2. Δοκιμές αντοχής εκτελούνται με σκοπό την επιβεβαί¬ 
ωση της δομικής αντοχής, σύμφωνα με τους υπολογι¬ 
σμούς της και είναι υποχρεωτικές σε περίπτωση που η με¬ 
λέτη δεν ορίζει με ικανοποιητικό τρόπο και ασφάλεια την 
αντοχή του αεροσκάφους. Οι δοκιμές γίνονται μέχρι το 
υπολογιζόμενο όριο μέγιστου λειτουργικού φορτίου του 
υπό δοκιμή μέρους του αεροσκάφους με τρόπο που δεν 
επιφέρει μόνιμη παραμόρφωση, φθορά ή βλάβη στο αε¬ 
ροσκάφος. Η δοκιμή θεωρείται επιτυχής, εφόσον το αε¬ 
ροσκάφος ή μέρος αυτού δεν παρουσιάσει μόνιμες πα¬ 
ραμορφώσεις, πέραν των προβλεπομένων παραδεκτών. 

3. Λειτουργικές δοκιμές επί μέρους συστημάτων και 
συνδυασμού αυτών εκτελούνται για να διαπιστωθεί η σω¬ 
στή λειτουργία τους και η αλληλεπίδραση τους. Οι δοκι¬ 
μές θεωρούνται επιτυχείς, όταν η λειτουργία και η αντί¬ 
δραση των συστημάτων είναι σύμφωνη με την προβλεπό- 
μενη από τη μελέτη και τις παραμέτρους που 
καταγράφονται μέσα στα αποδεκτά όρια. 

4. Απαγορεύεται η απογείωση του αεροσκάφους κατά 
τη διάρκεια δοκιμώντροχοδρόμισης, εάν δεν έχει εκδοθεί 
ειδική άδεια για δοκιμαστικές πτήσεις. 

Άρθρο 6 

Δοκιμαστικές πτήσεις 

1. Σκοπός των δοκιμαστικών πτήσεων είναι η περαιτέρω 
διαπίστωση των λειτουργικών χαρακτηριστικών του αε¬ 
ροσκάφους και της ορθής συμπεριφοράς του εν πτήσει. 

2. Οι δοκιμαστικές πτήσεις εκτελούνται μόνο κατόπιν 
σχετικής άδειας της ΥΠΑ και σε περιοχές που ορίζονται 
εκάστοτε από αυτήν. 

3. Οι δοκιμαστικές πτήσεις εκτελούνται σύμφωνα με το 
εγκεκριμένο από την ΥΠΑ πρόγραμμα. Αυτό πρέπει να πε¬ 
ριλαμβάνει τη σταδιακή κάλυψη όλου του φακέλου πτή¬ 
σης, τη διαπίστωση της λειτουργίας των συστημάτων στα 
προβλεπόμενα όρια και την ασφαλή συμπεριφορά του 
αεροσκάφους κατάτην πτήση. 

4. Απαγορεύονται ακροβατικοί ή απότομοι ελιγμοί πριν 
την εξοικείωση με το αεροσκάφος ή αν δεν επιτρέπονται 
από την άδεια της ΥΠΑ. Οι δοκιμαστικές πτήσεις διακό¬ 
πτονται με ευθύνη του χειριστή που εκτελείτη δοκιμή, εάν 
διαπιστωθούν σημεία επικίνδυνης συμπεριφοράς, βλά- 
βηςή δυσλειτουργίαςτου αεροσκάφους και μέχριτην άρ¬ 
ση του συγκεκριμένου προβλήματος. 

5. Η ελάχιστη διάρκεια δοκιμαστικών πτήσεων ορίζεται 
στις 25 ώρες πτήσης για αεροσκάφη που χρησιμοποιούν 
εγκεκριμένο σύστημα προώθησης (κινητήρα-έλικα), στις 
20 ώρες για ανεμόπτερα και αερόστατα και σε 40 ώρες 
πτήσης για τα υπόλοιπα. 

Άρθρο 7 
Συντήρηση 

1. Η συντήρηση των αεροσκαφών γίνεται σύμφωνα με 
το πρόγραμμα συντήρησης, που εκπονεί ο κατασκευα¬ 
στής και εγκρίνεται από τη Διεύθυνση Πτητικών Προτύ¬ 
πων της ΥΠΑ. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


2905 


2. Το πρόγραμμα συντήρησης περιλαμβάνει: 

α) Κύκλο επιθεωρήσεων και συντήρησης του αεροσκά¬ 
φους, κινητήρα, έλικα και εξαρτημάτων, τα χρονικά όρια 
επιθεωρήσεων και πρόγραμμα αυτών 
β) Τα χρονικά όρια (ημερολογιακά, ωρών πτήσης, κύ¬ 
κλους πτήσης) εξαρτημάτων και μερών του αεροσκά¬ 
φους 

γ) Τα όρια φθοράς, καταπόνησης ή παραμέτρων λει¬ 
τουργίας για συντήρηση ή αντικατάσταση εξαρτημάτων 
του αεροσκάφους 

δ) Την έκταση της ετήσιας επιθεώρησης 
ε) Τα όρια γενικής επισκευής (όπου έχει εφαρμογή) 
στ) Ζύγιση και ζυγοστάθμιση αεροσκάφους 
η) Άλλες οδηγίες και στοιχεία 

3. Επισημαίνεται ότι για τα τροποποιημένα αεροσκάφη 
υποβάλλεται στην ΥΠΑ για έγκριση και το τροποποιημένο 
πρόγραμμα συντήρησης που βασίζεται στο αρχικό πρό¬ 
γραμμα συντήρησης του αεροσκάφους, το οποίο έχει συ¬ 
νταχθεί με ευθύνη αυτού που εκτέλεσε την τροποποίηση. 

4. Οι κινητήρες, έλικες και εξαρτήματα του αεροσκά¬ 
φους που είναι κατασκευασμένα σύμφωνα με πιστοποιη¬ 
τικό τύπου συντηρούνται όπως ορίζει το πρόγραμμα του 
κατασκευαστή τους.Για τις περιπτώσεις αυτές έχουν 
εφαρμογή οι υποχρεωτικές οδηγίες πτητικής ικανότητας 
του κατασκευαστή ή της Υπηρεσίας Πολιτικής Αεροπο¬ 
ρίας του κράτους κατασκευής αυτών. 

5. Η λειτουργία και η συντήρηση όλων των αεροσκαφών 
καταγράφεται στα μητρώα σκάφους, κινητήρα, έλικα και 
εξαρτημάτων, όπου προβλέπονται. 

Άρθρο 8 
Εγχειρίδια 

1. Για κάθε αεροσκάφος, μετά το πέρας των πτητικών 
δοκιμών, εκπονείται εγχειρίδιο συντήρησης και εγχειρί¬ 
διο πτήσης από τον κατασκευαστή του. Τα εγχειρίδια 
εγκρίνονται από την ΥΠΑ. 

2. Το εγχειρίδιο συντήρησης περιέχει το πρόγραμμα 
συντήρησης, τις εργασίες και μεθόδους εφαρμογής αυ¬ 
τού. 

3. Το εγχειρίδιο πτήσης περιέχει τις διαδικασίες προ- 
πτήσεως επιθεώρησης αεροσκάφους, τις διαδικασίες 
ανεφοδιασμού του, κανονικές διαδικασίες πτήσης, μη κα¬ 
νονικές διαδικασίες και διαδικασίες ανάγκης, τους περιο¬ 
ρισμούς πτητικής λειτουργίας, τις επιδόσεις του αερο¬ 
σκάφους, πληροφορίες για τη σωστή φόρτωση και ζυγο- 
στάθμιση του αεροσκάφους καθώς και άλλες χρήσιμες 
πληροφορίες 

ΚΕΦΑΛΑΙΟ Γ 
ΔΙΑΔΙΚΑΣΙΕΣ 
Άρθρο 9 
Γ ενικά 

Ο Προϊστάμενος της Διεύθυνσης Πτητικών Προτύπων 
της ΥΠΑ ορίζει επιθεωρητές πτητικής ικανότητας για εξέ¬ 
ταση θεμάτων πτητικής ικανότητας αεροσκαφών, στα 
οποία έχουν εφαρμογή οι διατάξεις του παρόντος δια¬ 
τάγματος. Οι επιθεωρητές οφείλουν να ενημερώνουν την 
ΥΠΑ καιτον ενδιαφερόμενο για την πρόοδο των εργασιών 
και τις παρατηρήσεις ή απαιτήσειςτους για συμμόρφωση 
του ενδιαφερομένου με την κείμενη νομοθεσία. Οι επιθε¬ 
ωρητές υποβάλλουν, μετά την ολοκλήρωση κάθε ελέγ¬ 
χου, αναφορά προς τη Διεύθυνση Πτητικών Προτύπων, 
σύμφωνα με το υπόδειγμα έντυπου αναφοράς του άρ¬ 


θρου 28του παρόντος διατάγματος. Οιεπιθεωρητές μπο¬ 
ρούν να ζητήσουν τη συνδρομή υπαλλήλων άλλων κλά¬ 
δων της Υπηρεσίας ή επιστημονικών φορέων εκτός Υπη¬ 
ρεσίας με σχετική συναίνεση του ιδιοκτήτη, για γνωμοδό¬ 
τηση σε επιμέρους θέματα. Η προκύπτουσα δαπάνη, στις 
περιπτώσεις αυτές, βαρύνει τον ιδιοκτήτη του αεροσκά¬ 
φους. 

Άρθρο 10 
Αίτηση 

1. Ο ενδιαφερόμενος για την κατασκευή, τροποποίηση 
ή λειτουργία του αεροσκάφους με προδιαγραφές που 
δεν καλύπτονται από πιστοποιητικό τύπου ή τους κανονι¬ 
σμούς της ΥΠΑ, υποβάλλει στην ΥΠΑ σχετική αίτηση. 

2. Το υπόδειγμα της αίτησης καθορίζεται στο άρθρο 28 
του παρόντος διατάγματος. Στην αίτηση αναφέρονται 
στοιχεία του αιτούντος, η ημερομηνία υποβολής της, το 
αίτημα κατασκευής, τροποποίησης ή μετατροπής αερο¬ 
σκάφους ή μέρους αυτού, ο λόγος ή οι λόγοι που την επι¬ 
βάλλουν και τα σημεία στα οποία δε συμμορφώνεται με 
τους οικείους κανονισμούς ή στα οποία ζητείται εξαίρεση 
από αυτούς. 

Συνημμένα υποβάλλονται: 
α) Για τροποποίηση αεροσκάφους: 
αα) Στοιχεία του αεροσκάφους (στοιχεία νηολογίου, 
κατασκευαστή, τύπος, αριθμός σειράς κατασκευής και 
στοιχεία πιστοποίησης). 

αβ) Μελέτη τροποποίησης ή μετατροπής σύμφωνα με 
το άρθρο 3 του παρόντος 

αγ) Κατάσταση εγκαταστάσεων, εργαλείων, συσκευών, 
μεθόδων και προτύπων που θα χρησιμοποιηθούν κατά 
την τροποποίηση ή μετατροπή σύμφωνα με το άρθρο 4 
παρ.2 του παρόντος 

αδ) Προσόντα φορέα ή προσωπικού που θα εκτελέσει 
την τροποποίηση ή μετατροπή 
αε) Πρόγραμμα δοκιμών εδάφους 
β) Για κατασκευή αεροσκάφους: 
βα) Στοιχεία κατασκευαστή του αεροσκάφους εφόσον 
τούτο κατασκευάζεται εξ ολοκλήρου απ’αυτόν. Για αερο¬ 
σκάφη που κατασκευάζονται από σύνολο εξαρτημάτων 
(Κίί) τα στοιχεία κατασκευαστή του συνόλου και του συ- 
ναρμολογητή 

ββ) Μελέτη κατασκευής σύμφωνα με το άρθρο 3 του 
παρόντος, όπου απαιτείται 

βγ) Κατάσταση εγκαταστάσεων, εργαλείων, συσκευών, 
μεθόδων και προτύπων που θα χρησιμοποιηθούν κατά 
την τροποποίηση ή μετατροπή καθώς και αποδείξεις ότι 
κατέχει την απαραίτητη τεχνογνωσία για το σκοπό αυτό, 
σύμφωνα με το άρθρο 4 παρ.2 του παρόντος 
βδ) Πρόγραμμα δοκιμών εδάφους 

3. Με την αίτηση ή μετά την ολοκλήρωση της κατα¬ 
σκευής υποβάλ- λονται τα προγράμματα δοκιμαστικών 
πτήσεων. 

Άρθρο 11 

Προκαταρκτική εξέταση 

1. Με την υποβολή αίτησης στη Δ/νση Πτητικών Προτύ¬ 
πων, με την οποία ο ενδιαφερόμενος εκδηλώνει σχετικό 
ενδιαφέρον να τύχει της έγκρισης συγκεκριμένης δρα- 
στηριότητος ή προϊόντος, ο Προϊστάμενος της Διεύθυν¬ 
σης ορίζει επιθεωρητή πτητικής ικανότητας, ο οποίος επι¬ 
λαμβάνεται της αίτησης. Ο επιθεωρητής εξετάζει τα υπο- 
βληθέντα στοιχεία ως προς την πληρότητά τους και τη 
συμμόρφωσή τους με τις διατάξεις του παρόντος διατάγ- 

ματος, ενημερώνει τον ενδιαφερόμενο σχετικά με τις δια¬ 
δικασίες και του παρέχει τις αναγκαίες διευκρινίσεις για 
το αίτημά του. 

2. Η αίτηση γίνεται δεκτή μόνον όταν πληροί τις νόμιμες 
προϋποθέσεις, οπότε ανοίγει και σχετικός φάκελος. Στο 
φάκελο τηρείται, με μέριμνα του επιθεωρητή, όλο το σχε¬ 
τικό ιστορικό της υπόθεσης και η αλληλογραφία με τον 
ενδιαφερόμενο. 

3. Ο επιθεωρητής πτητικής ικανότητας της ΥΠΑ ορίζε¬ 
ται για όλη τη διάρκεια της κατασκευής ή των μετασκευ- 
ών, ενημερώνει γραπτώς τη Διεύθυνση Πτητικών Προτύ¬ 
πων για την πρόοδο των εργασιών ή τις τροποποιήσεις 
της αρχικής μελέτης και επιβλέπει τις δοκιμές ή τις δοκι¬ 
μαστικές πτήσεις, όταν θεωρεί αυτό αναγκαίο. Στο τέλος, 
υποβάλλει σχετική έκθεση για την ολοκλήρωση της κατα¬ 
σκευής ή μετασκευής ή για τους λόγους που δεν ολοκλη¬ 
ρώθηκε η κατασκευή ή μετασκευή. 

Άρθρο 12 

Εξέταση στοιχείων - δειγματοληπτικοί έλεγχοι 

Μετά την υποβολή της αίτησης και την προκαταρκτική 
εξέταση, ο επιθεωρητής, στον οποίο έχει ανατεθεί η υπό¬ 
θεση, εξετάζει τα υποβληθέντα στοιχεία και μπορεί κατά 
την κρίση του να ζητήσει από τον ενδιαφερόμενο πρό¬ 
σθετα στοιχεία ή διευκρινίσεις για την ενημέρωση του φα¬ 
κέλου. Εφόσον τα στοιχεία κριθούν ικανοποιητικά, ο επι¬ 
θεωρητής επισκέπτεται τις εγκαταστάσεις, όπου εκτελεί- 
ται η κατασκευή ή μετασκευή και ελέγχει 
δειγματοληπτικά τα εργαλεία, τον εξοπλισμό και τα μέσα 
που θα χρησιμοποιηθούν για την εκτέλεση της συγκεκρι¬ 
μένης εργασίας. Αν οι διαπιστώσεις του ελέγχου είναι ικα¬ 
νοποιητικές, χορηγείται άδεια για ν’αρχίσουν οι εργασίες 
στο αεροσκάφος. 

Άρθρο 13 

Έλεγχοι και δοκιμές εδάφους 

Ο επιθεωρητής ορίζει τα στάδια, κατά τα οποία θα επι¬ 
θεωρήσει τις εργασίες, τους ελέγχους και τις δοκιμές. Ο 
ενδιαφερόμενος ενημερώνειτον επιθεωρητή γιατηνπρό- 
οδο και τον καλεί για έλεγχο όταν οι εργασίες φθάσουν 
στο προκαθορισμένο σημείο επιθεώρησης. Οι έλεγχοι 
εστιάζονται στη συμμόρφωση των εργασιών με τα σχέ¬ 
δια, τις οδηγίες και τις μεθόδους που προβλέπονται και 
περιγράφονται στη μελέτη για την επιδιωκόμενη ποιότη¬ 
τα του τελικού προϊόντος. Επιβάλλεται τουλάχιστον ένας 
έλεγχος κατά τη διάρκεια των εργασιών πριν την ολοκλή¬ 
ρωση, ένας έλεγχος μετά την ολοκλήρωση και μια δοκιμή 
κινητήρα όπου έχει εφαρμογή. Ο επιθεωρητής μπορεί 
ν’απαιτήσει εκτέλεση ορισμένων εργασιών ή δοκιμών 
εδάφους υπό την επίβλεψη του. Μετά την ολοκλήρωση 
των εργασιών και την επιτυχία των δοκιμών, ο επιθεωρη¬ 
τής πτητικής ικανότητας εισηγείται την έναρξη της διαδι¬ 
κασίας των δοκιμαστικών πτήσεων. 

Άρθρο 14 

Δοκιμαστικές πτήσεις 

1. Δοκιμαστικές πτήσεις εκτελούνται μετά από τη χορή¬ 
γηση ειδικής άδειας εκτέλεσης δοκιμαστικών πτήσεων 
από την ΥΠΑ. Προϋποθέσεις για τη χορήγηση ειδικής 
άδειας εκτέλεσης δοκιμαστικών πτήσεων είναι: 

α) Επιτυχής εκτέλεση όλων των λειτουργικών δοκιμών, 
συμπεριλαμβανομένης και της δοκιμής κινητήρα και συ¬ 
στήματος προώθησης (όπου έχει εφαρμογή) 

β) Ζύγιση του αεροσκάφους 


γ) Θετική εισήγηση του επιθεωρητή ή επιθεωρητών 
πτητικής ικανότητας, που διενηργησαντον έλεγχο πτητι¬ 
κής ικανότητας 

δ) Έγκριση του προγράμματος δοκιμαστικών πτήσεων 
από την ΥΠΑ 

ε) Υπεύθυνη δήλωση κατασκευαστή ότι οι εργασίες και 
οι λειτουργικές δοκιμές ολοκληρώθησαν επιτυχώς και ότι 
το αεροσκάφος είναι ικανό για ασφαλείς πτήσεις 

στ) Υπεύθυνη δήλωση του χειριστή ότι αναλαμβάνει την 
ευθύνη εκτέλεσης δοκιμαστικών πτήσεων και ότι είναι 
ενημερωμένος για τις λειτουργικές δυνατότητες του αε¬ 
ροσκάφους και τους χειρισμούς του 

2. Η εκτέλεση και το περιεχόμενο των δοκιμαστικών 
πτήσεων καθορίζονται στο άρθρο 6 του παρόντος δια¬ 
τάγματος 

3. Ο χειριστής των δοκιμαστικών πτήσεων πρέπει να εί¬ 
ναι κάτοχος των απαιτούμενων από την ΥΠΑ αδειών και 
ικανοτήτων και να έχει πείρα τουλάχιστον 100 ωρών πτή¬ 
σης έκτων οποίων 20 ώρες πτήσης επί αεροσκάφους πα¬ 
ρομοίου τύπου ή με τα ίδια πτητικά χαρακτηριστικά. 

4. Δοκιμαστικές πτήσεις ερασιτεχνικών αεροσκαφών 
μπορεί να γίνουν από τον κατασκευαστή - ιδιοκτήτη, αν 
πρόκειται για το ίδιο πρόσωπο, εφόσον κατέχει τα προ- 
βλεπόμενα από τις κείμενες διατάξεις πτυχία και σχετική 
πείρα, όπως καθορίζεται στην παράγραφο 3. 

5. Η ΥΠΑ καθορίζει την περιοχή ή τις περιοχές που θα 
εκτελούνται οι δοκιμαστικές πτήσεις. Για τη δοκιμαστική 
πτήση ενημερώνεται, μέσω σχεδίου πτήσης ο αερολιμε- 
νικός έλεγχος και η Υπηρεσία Ελέγχου Εναερίου Κυκλο¬ 
φορίας, η οποία μπορεί να επιβάλει πρόσθετους περιορι¬ 
σμούς. 

6. Οι δοκιμαστικές πτήσεις εκτελούνται πάντα κατά τη 
διάρκεια της ημέρας. 

7. Το αεροσκάφος πρέπει να είναι ασφαλισμένο τουλά¬ 
χιστον για ζημίες προς τρίτους για κάθε περίπτωση. 

Άρθρο 15 

Τροποποίηση αρχικού σχεδιασμού 

Αν διαπιστωθούν σε οποιαδήποτε φάση των εργασιών ή 
των δοκιμών εδάφους και αέρα, αδυναμίες στη σχεδίαση, 
στις μεθόδους, στην τεχνική της κατασκευής, στη λει¬ 
τουργία των συστημάτων ή στα χαρακτηριστικά πτήσης 
του αεροσκάφους, γίνεται από τον ενδιαφερόμενο και το 
σχεδιαστή (αν πρόκειται για διαφορετικό πρόσωπο) σε 
συνεργασία, όπου απαιτείται, με τεχνικούς της επιλογής 
του ενδιαφερομένου, ανάλυση και καταγραφή των αιτίων 
και τροποποιείται, κατά περίπτωση, η αρχική μελέτη. 
Οποιαδήποτε τροποποίηση μελέτης πρέπει να είναι αιτιο¬ 
λογημένη και να γίνεται από φορέα ή πρόσωπο, που να 
έχει τουλάχιστον τα ίδια προσόντα μ’αυτό που την εκπό¬ 
νησε αρχικά ή που την ενέκρινε. Η τροποποίηση αυτή 
υποβάλλεται στην ΥΠΑ και αφού εγκριθεί από τον αρμό¬ 
διο επιθεωρητή, καταχωρείται στον τηρούμενο από αυ¬ 
τόν φάκελο της κατασκευής του αεροσκάφους. Σε περί¬ 
πτωση που πραγματοποιηθεί τροποποίηση της αρχικής 
μελέτης κατά τη διάρκεια των δοκιμών εδάφους ή των δο¬ 
κιμαστικών πτήσεων μπορεί, μετά από πρόταση του κα¬ 
τασκευαστή και σύμφωνη γνώμη του επιθεωρητή, να τρο¬ 
ποποιηθεί το αρχικό πρόγραμμα των δοκιμών ή να αυξη¬ 
θούν οι απαιτούμενες ώρες των δοκιμαστικών πτήσεων. 

Άρθρο 16 

Εκπόνηση εγχειριδίων 

Μετά την επιτυχή ολοκλήρωση των δοκιμών και των δο¬ 
κιμαστικών πτήσεων εκπονούνται, με ευθύνη του αϊτού- 

ντος, το πρόγραμμα συντήρησης, το εγχειρίδιο συντήρη¬ 
σης και το εγχειρίδιο πτήσης του αεροσκάφους. Τα ανω¬ 
τέρω υποβάλλονται στην ΥΠΑ για έγκριση. 

Άρθρο 17 

Χορήγηση ειδικού πιστοποιητικού πτητικής ικανότητας 

1. Για τη χορήγηση ειδικού πιστοποιητικού πτητικής ικα¬ 
νότητας αεροσκάφους, που έχει κατασκευαστεί ή τροπο¬ 
ποιηθεί σύμφωνα με τις διαδικασίες του παρόντος απαι¬ 
τείται: 

α) Υποβολή αίτησης του ενδιαφερομένου, σύμφωνα με 
το υπόδειγμα του άρθρου 28 του παρόντος και πληρωμή 
παράβολου δημόσιου ταμείου, το ύψος του οποίου καθο¬ 
ρίζεται σύμφωνα με την κείμενη νομοθεσία. 

β) Υπεύθυνη δήλωση του κατασκευστή ή του φορέα 
που εκτέλεσε την τροποποίηση ή μετατροπή ότι έχουν 
ολοκληρωθεί οι εργασίες, οι προβλεπόμενοι ελέγχοι, οι 
δοκιμές και οι δοκιμαστικές πτήσεις και ότι εκτελέστηκαν, 
σύμφωνα με την υποβληθείσα μελέτη και με τις μεθό¬ 
δους, τις συνθήκες και τα υλικά που αναφέρονται σ’ αυτή. 

γ) Υποβολή προγράμματος συντήρησης του αεροσκά¬ 
φους. 

δ) Υποβολή εγχειριδίων συντήρησης και πτήσης του αε¬ 
ροσκάφους. 

ε) Εκτέλεση ετήσιας επιθεώρησης από τον κατασκευα¬ 
στή ή από τον εξουσιοδοτημένο από την ΥΠΑ μηχανικό ή 
από αρμόδιο φορέα συντήρησης κατά ϋΑΠ-145. 

στ) Δήλωση εφαρμογής των υποχρεωτικών οδηγιών 
πτητικής ικανότητας, όπου έχουν εφαρμογή. 

η) Έκθεση του ορισθέντος επιθεωρητή πτητικής ικανό¬ 
τητας για την επίβλεψη της κατασκευής, τροποποίησης ή 
μετατροπής με θετική εισήγησή του. 

2. Μετά την υποβολή των ανωτέρω, ο Προϊστάμενος της 
Διεύθυνσης Πτητικών Προτύπων ορίζει επιθεωρητή ή επι¬ 
θεωρητές πτητικής ικανότητας για την εξέταση της αίτη¬ 
σης χορήγησης ειδικού πιστοποιητικού πτητικής ικανότη¬ 
τας και ενημερώνει τον ενδιαφερόμενο. Ο ενδιαφερόμε¬ 
νος επικοινωνεί με τον επιθεωρητή ή τους επιθεωρητές 
για τον καθορισμό της ημερομηνίας του ελέγχου. 

3. Ο έλεγχος περιλαμβάνει: 

α) Έλεγχο στοιχείων που έχουν υποβληθεί με την αίτη¬ 
ση. 

β) Έλεγχο μητρώων σκάφους, κινητήρα και έλικας 
(όπου έχει εφαρμογή). 

γ) Δειγματοληπτική επιθεώρηση του αεροσκάφους και 
δοκιμές εδάφους, με μέριμνα του ιδιοκτήτη και υπό την 
επίβλεψη του επιθεωρητή. 

δ) Δοκιμαστική πτήση ή πτήσεις με μέριμνα του ιδιοκτή¬ 
τη και σύμφωνα με πρόγραμμα που καθορίζει ο επιθεω¬ 
ρητής. Στις δοκιμαστικές πτήσεις μπορεί να επιβαίνει στο 
αεροσκάφος ο επιθεωρητής ή οι επιθεωρητές πτητικής 
ικανότητας. 

4. Το αποτέλεσμα των ανωτέρω ελέγχων υποβάλλει ο 
επιθεωρητής ή οι επιθεωρητές πτητικής ικανότητας 
εντός δύο ημερών μετά την περάτωση των ελέγχων, στη 
Διεύθυνση Πτητικών Προτύπωντης ΥΠΑ, με εισήγηση για 
τη χορήγηση ή μη του ειδικού πιστοποιητικού πτητικής 
ικανότητας. Η άρνηση χορήγησης πρέπει να είναι επαρ- 
κώς αιτιολογημένη. 

5. Η Διεύθυνση Πτητικών Προτύπων της ΥΠΑ χορηγεί 
στη συνέχεια το ειδικό πιστοποιητικό πτητικής ικανότη¬ 
τας ή ενημερώνει τον ενδιαφερόμενο για τους λόγους, οι 
οποίοι δεν επιτρέπουν τη χορήγησή του. 

6. Σε περίπτωση απόρριψης, μπορεί να επανέλθει ο εν¬ 
διαφερόμενος με νέα αίτησή του, αφού αποκαταστήσει 


άλατα ευρήματα που αναφέρονται στην απορριπτική έκ¬ 
θεση του επιθεωρητή. 

7. Η ΥΠΑ αρνείταιτη χορήγηση ειδικού πιστοποιητικού 
πτητικής ικανότητας, όταν διαπιστωθεί, κατά την επιθεώ¬ 
ρηση, ότι: 

α) Το αεροσκάφος ή τμήμα αυτού δεν έχει κατασκευα¬ 
στεί, μετατραπεί ή τροποποιηθεί σύμφωνα με τα εγκεκρι¬ 
μένα από την ΥΠΑ στοιχεία. 

β) Έχει συντηρηθεί από μη εξουσιοδοτημένο από την 
ΥΠΑ τεχνικό ή κάτω από συνθήκες κατώτερες των προ- 
βλεπομένων στο εγχειρίδιο συντήρησής του. 

γ) Η λειτουργία του δεν ανταποκρίνεται στα προβλεπό- 
μενα από τα εγκεκριμένα εγχειρίδια αυτού. 

δ) Παρουσιάζει εμφανείς ζημίες οι οποίες δεν εγγυώ- 
νται, κατά την κρίση του επιθεωρητή, την ασφαλή πτήση 
του. 

8. Το ειδικό πιστοποιητικό πτητικής ικανότητας ισχύει 
για ένα χρόνο με τις προϋποθέσεις του άρθου 20 του πα¬ 
ρόντος. 

Άρθρο 18 

Ανανέωση ειδικού πιστοποιητικού πτητικής ικανότητας 

1. Το ειδικό πιστοποιητικό πτητικής ικανότητας ανανεώ¬ 
νεται λόγω: 

α) Λήξης αυτού 

β) Εκτέλεσης μείζονος επισκευής στο αεροσκάφος 
γ) Εκτέλεσης μείζονος μετατροπής στο αεροσκάφος 

2. Για την ανανέωση του ειδικού πιστοποιητικού πτητι¬ 
κής ικανότητας αεροσκάφους απαιτείται: 

α) Υποβολή αίτησης του ενδιαφερομένου σύμφωνα με 
το υπόδειγμα του άρθρου 28 και καταβολή παράβολου 
δημοσίου ταμείου, το ύψος του οποίου καθορίζεται σύμ¬ 
φωνα με την κείμενη νομοθεσία. 

β) Εκτέλεση ετήσιας επιθεώρησης από τον κατασκευα¬ 
στή, μηχανικό εξουσιοδοτημένο από την ΥΠΑ ή αρμόδιο 
φορέα συντήρησης. 

γ) Δήλωση εφαρμογής υποχρεωτικών οδηγιών πτητι¬ 
κής ικανότητας, όπου απαιτείται. 

3. Για την ανανέωση λόγω μείζονος επισκευής ή μετα¬ 
τροπής υποβάλλεται λεπτομερής περιγραφή των εργα¬ 
σιών αυτής, όπως τα αναγκαία σχέδια, οι υπολογισμοί και 
οιτυχόντροποποιήσειςτων εγχειριδίων συντήρησης, των 
εγχειριδίων πτήσης και του προγράμματος συντήρησης 
του αεροσκάφους. Μετά την υποβολή των ανωτέρω, ο 
Προϊστάμενος της Διεύθυνσης Πτητικών Προτύπων της 
ΥΠΑ ορίζει επιθεωρητή ή επιθεωρητές πτητικής ικανότη¬ 
τας για την ανανέωση του ειδικού πιστοποιητικού πτητι¬ 
κής ικανότητας και ενημερώνει τον ενδιαφερόμενο. Ο εν¬ 
διαφερόμενος επικοινωνεί με τον επιθεωρητή ή τους επι¬ 
θεωρητές για τον καθορισμό της ημερομηνίας ελέγχου. 

4. Ο έλεγχος περιλαμβάνει: 

α) Έλεγχο των στοιχείων που έχουν υποβληθεί με την 
αίτηση. 

β) Έλεγχο των μητρώων του σκάφους, κινητήρα, έλικας 
και λοιπών δελτίων, καταλόγων συντήρησης, επισκευών, 
μετατροπών και των καταχωρήσεων ουσιωδών επιθεωρή¬ 
σεων, εργασιών προγραμματισμένης και μη συντήρησης, 
μετατροπών και γενικών επισκευών για να διαπιστωθεί ότι: 

βα) Εφαρμόστηκαν όλες οι υποχρεωτικές οδηγίες πτη¬ 
τικής ικανότητας που επηρεάζουν το αεροσκάφος. 

ββ) Το αεροσκάφος συντηρείται σύμφωνα μετον κύκλο 
συντήρησης, το εγχειρίδιο συντήρησης, τις οδηγίες του 
κατασκευαστή και της ΥΠΑ. 

βγ) Οι ανωτέρω εργασίες γίνονται στα προβλεπόμενα 
χρονικά όρια. 

βδ) Οι εργασίες έγιναν από αρμόδιο προσωπικό ή φο¬ 
ρέα. 

γ) Δειγματοληπτική επιθεώρηση του αεροσκάφους, δο¬ 
κιμές εδάφους με μέριμνα του ιδιοκτήτη και υπό την επί¬ 
βλεψη του επιθεωρητή. 

δ) Δοκιμαστική πτήση ή πτήσεις με μέριμνα του αιτού- 
ντα, εφόσον ο επιθεωρητής το κρίνει σκόπιμο και σύμφω¬ 
να με πρόγραμμα που θα καθορίσει αυτός . Στις δοκιμα¬ 
στικές πτήσεις μπορεί να επιβαίνει στο αεροσκάφος ο επι¬ 
θεωρητής ή οι επιθωρητές πτητικής ικανότητας. 

5. Κατά την ανανέωση λόγω μείζονος μετατροπής ή επι¬ 
σκευής επιπλέον των ανωτέρω ελέγχονται: 

α) Σχέδια, μελέτες, υπολογισμοί και άλλα στοιχεία βά¬ 
σει των οποίων μελετήθηκε και εκτελέστηκε η μετατροπή 
ή επισκευή 

β) Μητρώα, δελτία και έντυπα συντήρησης για να διαπι¬ 
στωθεί ότι οι εργασίες εκτελέστηκαν σύμφωνα με τα σχέ¬ 
δια, μετις ανάλογες μεθόδους και από αρμόδιο κατά ύΑΒ- 
145 φορέα ή προσωπικό 

γ) Τυχόν τροποποιήσεις εγχειριδίων του αεροσκάφους. 
Επίσης, εκτελείται δοκιμαστική πτήση ή πτήσεις σύμφωνα 
με το πρόγραμμα που ορίζει ο επιθεωρητής πτητικής ικανό¬ 
τητας. 

6. Αν ο έλεγχος είναι ικανοποιητικός, ο επιθεωρητής ή οι 
επιθεωρητές ανανεώνουν την ισχύ του ειδικού πιστοποιη¬ 
τικού πτητικής ικανότητας με σχετική εγγραφή στο έντυ¬ 
πο αυτού. Ο επιθεωρητής ή οι επιθεωρητές πτητικής ικα¬ 
νότητας υποβάλλουν εντός δύο ημερών σχετική έκθεση 
στη Διεύθυνση Πτητικών Προτύπων της ΥΠΑ. 

7. Η ΥΠΑ μπορεί ν’αρνηθείτην ανανέωση του ειδικού πι¬ 
στοποιητικού πτητικής ικανότητας αν διαπιστωθεί ότι: 

α) Το αεροσκάφος ή τμήμα αυτού δεν έχει κατασκευα¬ 
στεί, μετατραπεί ή τροποποιηθεί σύμφωνα με τα εγκεκρι¬ 
μένα από την ΥΠΑ στοιχεία. 

β) Έχει συντηρηθεί από μηχανικό ή τεχνικό, που δεν κα¬ 
τέχει τα από την ΥΠΑ προβλεπόμενα πτυχία και άδειες, ή 
κάτω από συνθήκες κατώτερες των προβλεπομένων από 
το εγχειρίδιο συντήρησης. 

γ) Η λειτουργία του δεν ανταποκρίνεται στα προβλεπό¬ 
μενα από τα εγκεκριμένα εγχειρίδια αυτού. 

δ) Παρουσιάζει χαρακτηριστικά επικίνδυνα, κατά την 
κρίση του επιθεωρητή, για την ασφαλή εκμετάλλευσή 
του. 

8. Το ανανεωμένο ειδικό πιστοποιητικό πτητικής ικανό¬ 
τητας ισχύει για ένα χρόνο, εφόσον τηρούνται οι προϋπο¬ 
θέσεις του άρθου 20 του παρόντος. 

Άρθρο 19 

Ανάκληση του ειδικού πιστοποιητικού 
πτητικής ικανότητας 

Η ΥΠΑ ανακαλεί το ειδικό πιστοποιητικό πτητικής ικανό¬ 
τητας αεροσκάφους στις ακόλουθες περιπτώσεις: 

1. Όταν το αεροσκάφος διαγράφεται από τα μητρώα 
ελληνικών πολιτικών αεροσκαφών. 

2. Όταν το αεροσκάφος, μετά από ατύχημα, χαρακτη¬ 
ριστεί μη επισκευάσιμο. 

3. Όταν, κατόπιν ελέγχων, διαπιστωθεί ότι το αεροσκά¬ 
φος έχει υποστεί ανεπανόρθωτες φθορές, ζημιές ή βλάβες. 

Άρθρο 20 

Συνεχής διατήρηση αεροσκάφους σε κατάσταση 
πτητικής ικανότητας 

1. Η διατήρηση αεροσκαφών ελληνικού νηολογίου σε 
κατάσταση συνεχούς πτητικής ικανότητας αποτελεί ευ¬ 


θύνη των ιδιοκτητών, των εκμεταλλευομένων, των μισθω¬ 
τών και των συντηρούντωντα αεροσκάφη, οι οποίοι υπο- 
χρεούνται να εφαρμόζουν τις γενικές απαιτήσεις της ΥΠΑ 
σε ό,τι αφορά τη συντήρηση και τεχνική εκμετάλλευση 
των πολιτικών αεροσκαφών, βάσει των απαιτήσεων του 
κανονισμού ύΑΒ-145. Πολιτικό αεροσκάφος που δε βρί¬ 
σκεται σε κατάσταση πτητικής ικανότητας δεν μπορεί να 
χρησιμοποιηθεί για πτήση ή τεχνική εκμετάλλευση, πριν 
καταστεί εκ νέου πτητικώς ικανό. 

2. Η ΥΠΑ μέσω των αρμοδίων οργάνων και υπηρεσιών 
της, πραγματοποιεί δειγματοληπτικούς ελέγχους για τη 
λήψη γενικών μέτρων που αποσκοπούν στην προαγωγή 
των πτήσεων. 

3. Το ειδικό πιστοποιητικό πτητικής ικανότητας ισχύει 
για 12 μήνες, εφόσον το αεροσκάφος: 

α) Διατηρείται σε κατάσταση συνεχούς πτητικής ικανό¬ 
τητας, σύμφωνα με την παράγραφο 1. Σε αντίθετη περί¬ 
πτωση το ειδικό πιστοποιητικό πτητικής ικανότητας δεν 
ισχύει. Η ισχύς του επανέρχεται όταν το αεροσκάφος κα¬ 
ταστεί πτητικώς ικανό και δε συντρέχουν λόγοι της παρα¬ 
γράφου 4 κατωτέρω 

β) Χρησιμοποιείται σύμφωνα με το εγκεκριμένο εγχειρί¬ 
διο πτήσης και υπό τους περιορισμούς πτητικής λειτουρ¬ 
γίας σύμφωνα με τους εν ισχύϊ κανονισμούς, εντολές και 
οδηγίες της ΥΠΑ. 

4. Όταν η ισχύς του πιστοποιητικού πτητικής ικανότη¬ 
τας αναστέλλεται ως συνέπεια των περιπτώσεων που 
ακολουθούν, απαιτείται έλεγχος από επιθεωρητή ή επι¬ 
θεωρητές της ΥΠΑ και εκ νέου ανανέωση της ισχύος με 
σύγχρονη σχετική εγγραφή στο ειδικό πιστοποιητικό πτη¬ 
τικής ικανότητας. Οι περιπτώσεις αυτές είναι: 

α) Η χρονική λήξη. 

β) Ζημίες ή μηχανικές ανωμαλίες, η αποκατάσταση των 
οποίων απαιτεί εκτέλεση μείζονος επισκευής. Η αποκα¬ 
τάσταση ζημιών μετά από ατύχημα θεωρείται πάντα μεί- 
ζων επισκευή. 

γ) Εκτέλεση μείζονος μετατροπής στο αεροσκάφος. 

Άρθρο 21 

Ειδική άδεια πτήσης 

1. Σε αεροσκάφος που δεν είναι εφοδιασμένο με εν ισχύι 
ειδικό πιστοποιητικό πτητικής ικανότητας μπορεί να χορη¬ 
γηθεί από την ΥΠΑ ειδική άδεια πτήσης κατόπιν αιτήσεως 
του ιδιοκτήτη ή του εκμεταλλευομένου το αεροσκάφος 
εφόσον, με ευθύνη του, το αεροσκάφος είναι ικανό για 
ασφαλή πτήση. Η αίτηση συνοδεύεται από ειδική δήλωση 
σύμφωνα με το υπόδειγμα του άρθρου 28του παρόντος. Η 
ειδική άδεια πτήσης χορηγείται στις κάτωθι περιπτώσεις: 

α) Για το σκοπό και σύμφωνα με τις διατάξεις του άρ¬ 
θρου 6 του παρόντος διατάγματος 

β) Γ ια πτήση μεταφοράς του αεροσκάφους, χωρίς επι¬ 
βάτες, σε βάση συντήρησής του σε περίπτωση αναστο¬ 
λής ή λήξης του πιστοποιητικού πτητικής ικανότητας και 
εφόσον η ΥΠΑ κρίνει ότι το αεροσκάφος είναι ικανό να 
πραγματοποιήσει ασφαλώς την πτήση αυτή 

γ) Για ξένα αεροσκάφη εφοδιασμένα με ειδικό πιστο¬ 
ποιητικό πτητικής ικανότητας ή ειδική άδεια πτήσης ή για 
όσα δεν πληρούν τις απαιτήσεις της ελληνικής νομοθε¬ 
σίας και Κανονισμών της ΥΠΑ, για πτήσεις μεταφοράς ή 
συμμετοχής σε εκδηλώσεις, επιδείξεις, αγώνες κλπ. 
εντός του ελληνικού εναερίου χώρου 

δ) Γ ια άλλες περιπτώσεις πού κατά την κρίση της ΥΠΑτο 
αεροσκάφος μπορεί να πραγματοποιήσει ασφαλή πτήση 

2. Σε όλες τις περιπτώσεις, η πτήση εκτελείται υπό τους 
όρους και τους περιορισμούς που επιβάλλει η ΥΠΑ 

Άρθρο 22 

Σήμανση αεροσκαφών με ειδικό Πιστοποιητικό 
Πτητικής Ικανότητας (ΠΠΙ) 

1. Κάθε αεροσκάφος φέρει σε ειδικό σημείο του, το 
οποίο, τόσον κατά τη λειτουργία του όσον και σε περίπτω¬ 
ση ατυχήματος, έχει τη μικρότερη πιθανότητα καταστρο¬ 
φής του, μεταλλική πινακίδα, στην οποία αναγράφεται, με 
τρόπο που αντέχει σε φθορά, φωτιά, νερό και άλλες δυ¬ 
σμενείς συνθήκες, ο τύπος του, ο κατασκευαστής του, ο 
αριθμός σειράς του και η ημερομηνία κατασκευής του, 

2. Σε κάθε αεροσκάφος, στο οποίο χορηγείται ειδικό πι¬ 
στοποιητικό πτητικής ικανότητας, αναγράφονται σε εμ¬ 
φανές σημείο στο εσωτερικό του σε Ελληνική και Αγγλική 
γλώσσα τα εξής: 

ΠΡΟΕΙΔΟΠΟΙΗΣΗ ΕΠΙΒΑΤΗ - ΑΥΤΟ ΤΟ ΑΕΡΟΣΚΑΦΟΣ 
ΕΙΝΑΙ ΠΕΙΡΑΜΑΤΙΚΟ ΚΑΙ ΔΕΝ ΠΛΗΡΟΙ ΤΙΣ ΠΡΟΔΙΑΓΡΑ¬ 
ΦΕΣ ΚΑΝΟΝΙΚΩΝ ΑΕΡΟΣΚΑΦΩΝ 
ΡΑ33ΕΝΘΕΡ \Λ/ΑΒΝΙΝΟ - ΤΗΙ3 ΑΙΡΟΒΑΡΤ 13 ΕΧΡΕΒΙ- 
ΜΕΝΤΑΕ ΑΝΩ ϋΟΕ3 ΝΟΤ ΟΟΜΡΕΥ ΝΛ/ΙΤΗ ΗΟΑΑ ΒΕ- 
ΟϋΙΒΕΜΕΝΤ3 ΡΟΒ 3ΤΑΝΩΑΒΟ ΑΙΒΟΒΑΡΤ. 

Άρθρο 23 

Περιορισμοί πτητικής λειτουργίας 

1. Το ειδικό πιστοποιητικό πτητικής ικανότητας ισχύει 
εντός της ελληνικής επικράτειας. Εφόσον ο ιδιοκτήτης ή 
ο εκμεταλλευόμενος το αεροσκάφος επιθυμεί τη λει¬ 
τουργία του εκτός Ελλάδος, πρέπει να ζητήσει από την 
αρμόδια Υπηρεσία της χώρας ή των χωρών, τον εναέριο 
χώρο των οποίων πρόκειται να χρησιμοποιήσει, την επι¬ 
κύρωση του πιστοποιητικού ή την έκδοση ειδικής άδειας 
πτήσης. 

2. Κάθε πολιτικό αεροσκάφος ελληνικού νηολογίου 
πρέπει να είναι εφοδιασμένο με το εγκεκριμένο από την 
ΥΠΑ εγχειρίδιο πτήσης του, το οποίο πρέπει να βρίσκεται 
στο αεροσκάφος σε όλες τις πτήσεις. Οι περιορισμοί πτη¬ 
τικής λειτουργίας για κάθε αεροσκάφος αναφέρονται 
στη σχετική παράγραφο του εγχειριδίου πτήσης του. 

3. Το εγχειρίδιο πτήσης ενημερώνεται συνεχώς με μέ¬ 
ριμνα του ιδιοκτήτη ή του εκμεταλλευόμενου το αερο¬ 
σκάφος, για τις τροποποιήσεις που εκδίδει ο κατασκευ- 
στής και εγκρίνει η ΥΠΑ. 

4. Απαγορεύεται η εμπορική εκμετάλλευση αεροσκα¬ 
φών εφοδιασμένων με ειδικό πιστοποιητικό πτητικής ικα¬ 
νότητας. 

Άρθρο 24 

Μεταβίβαση αεροσκάφους με Ειδικό Πιστοποιητικό 
Πτητικής Ικανότητας 

1. Σε περίπτωση μεταβίβασης αεροσκάφους με ειδικό 
πιστοποιητικό πτητικής ικανότητας και πριν γίνει αυτή, ο 
νέος ιδιοκτήτης ενημερώνεται, από τον προηγούμενο 
ιδιοκτήτη του πλήρως, για: 

α) Την κατασκευή του αεροσκάφους και τις ιδιομορφίες 
του 

β) Την συντήρηση του αεροσκάφους 
γ) Τα πτητικά χαρακτηριστικά αυτού 
δ) Τους λόγους για τους οποίους πιθανόν δεν χορηγή¬ 
θηκε ειδικό πιστοποιητικό πτητικής ικανότητας 
ε) Τους περιορισμούς που πιθανόν έχει επιβάλει η ΥΠΑ 
στη λειτουργία και συντήρηση του αεροσκάφους 
στ) Τα σημεία στα οποία πιθανόν το αεροσκάφος δεν 
πληροί της απαιτήσεις της ΥΠΑ για πιστοποίηση κανονι¬ 
κού αεροσκάφους 


2. Ο νέος ιδιοκτήτης κατά τη μεταβίβαση με υπεύθυνη 
δήλωση προς την ΥΠΑ δηλώνει ότι έχει ενημερωθεί για τα 
ανωτέρω, ότι γνωρίζει πως το αεροσκάφος δεν πληροί 
της απαιτήσεις της ΥΠΑ για αεροσκάφη κανονικής πιστο¬ 
ποίησης και ότι αναλαμβάνει την ασφαλή λειτουργία και 
συντήρηση του αεροσκάφους. 

Άρθρο 25 

Επικύρωση Ειδικού Πιστοποιητικού Πτητικής Ικανότητας 

Σε περίπτωση που έχει χορηγηθεί σε εισαγόμενο αερο¬ 
σκάφος ειδικό πιστοποιητικό πτητικής ικανότητας, δεν 
εκδίδεται από την ΥΠΑ νέο ειδικό πιστοποιητικό πτητικής 
ικανότητας, αλλά εκδίδεται πιστοποιητικό επικύρωσής 
του. Κατά τη χορήγηση του πιστοποιητικού επικύρωσης 
ακολουθείται η διαδικασία του άρθου 9 του παρόντος, 
δεν απαιτείται όμως η υποβολή δήλωσης του κατασκευ- 
στή περί εκτέλεσης των εργασιών κατασκευής, τροπο¬ 
ποίησης ή μετατροπής, ούτε έκθεση του επιθεωρητή που 
παρακολουθούσε τις εργασίες. Αντ’ αυτού, υποβάλλεται 
επικυρωμένο αντίγραφο του ειδικού πιστοποιητικού πτη¬ 
τικής ικανότητας της αλλοδαπής και βεβαίωση της Υπη¬ 
ρεσίας Πολιτικής Αεροπορίας του κράτους κατασκευής 
του για τους περιορισμούς που επιβλήθηκαν στη συντή¬ 
ρηση και λειτουργία του αεροσκάφους. Το πιστοποιητικό 
επικύρωσης ισχύει για ένα χρόνο με ίδιους όρους με το 
Ελληνικό Ειδικό Πιστοποιητικό Πτητικής Ικανότητας και 
μπορεί ν’ανανεωθεί σύμφωνα με τη διαδικασία του άρ¬ 
θρου 18 του παρόντος. Η ΥΠΑ μπορεί, κατά την κρίση της, 
να επιβάλει πρόσθετους όρους στη συντήρηση ή λει¬ 
τουργία αυτού του αεροσκάφους, εφόσον το πιστοποιη¬ 
τικό πτητικής ικανότητας έχει εκδοθεί από αεροπορική 
Αρχή κράτους που δεν είναι μέλος της Ευρωπαϊκής Ένω¬ 
σης. 

Άρθρο 26 

Δαπάνες 

Σε περίπτωση που απαιτείται η μετακίνηση του επιθεω¬ 
ρητή ή των επιθεωρητών για τις εργασίες επίβλεψης κα¬ 
τασκευής, τους ελέγχους, τη χορήγηση, την ανανέωση ή 
την επικύρωση του πιστοποιητικού πτητικής ικανότητας 
εντός ή εκτός της Ελληνικής επικράτειας, όλες οι δαπάνες 
μετακίνησης και αποζημίωσης βαρύνουν τον ενδιαφερό¬ 
μενο ιδιοκτήτη ή τον εκμεταλλευόμενο το αεροσκάφος. 

Άρθρο 27 

Μεταβατικές διατάξεις 

Σε αεροσκάφη τα οποία έχουν κατασκευασθεί στο πα¬ 
ρελθόν σύμφωνα με παλαιότερες διατάξεις και υπό την 
επίβλεψη της ΥΠΑ χορηγείται ειδικό πιστοποιητικό πτητι¬ 
κής ικανότητας σύμφωνα με τις διατάξεις του άρθρου 17 
του παρόντος, χωρίς ν’απαιτείται δήλωση του επιθεωρη¬ 
τή της ΥΠΑ που επέβλεψε την κατασκευή Αντ’αυτής χρη¬ 
σιμοποιούνται στοιχεία από τα αρχεία της Υπηρεσίας. 

Σε αεροσκάφη που βρίσκοντα σε διάφορα στάδια κατα¬ 
σκευής και έχει οριστεί επιθεωρητής μπορεί να συνεχιστεί 
κανονικά η κατασκευή, υπό την προϋπόθεση ότι θα συμπλη- 
ρωθούντα στοιχεία που απαιτούνται από το παρόν διάταγμα. 

Άρθρο 28 
Υποδείγματα 

Γιατην ευχερέστερη εφαρμογή των διατάξεων του δια¬ 
τάγματος αυτού, υιοθετούνται τα παρακάτω υποδείγμα¬ 
τα εντύπων: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΥΠΟΔΕΙΓΜΑ 1 


Ονόματεπώνυιιο: Θέση πρωτοκόλλου: 

Διεύθυνση: 

Τηλέφωνο: 

Αριθμός Ταχ: 

Προς: Υπουργείο Μεταφορών και Επικοινωνιών 
Υπηρεσία Πολιτικής Αεροπορίας 
Δ/νση Πτητικών Προτύπων 

Αίτηση χορήγησης άδειας κατασκευής / τροποποίησης αεροσκάφους 

Παρακαλώ (-ούμε) να προβείτε στις προβλεπόμενες από το Π.Δ.ενέργειες για 

χορήγηση άδειας κατασκευής / τροποποίησης αεροσκάφους που δεν πληροί τις 

απαιτήσεις της ΥΠΑ για κανονική πιστοποίηση αεροσκαφών.(αναφέρατε 

λόγους) 

Η κατασκευή / τροποποίηση/ μετατροπή θα εκτελεσθεί από. 

σύμφωνα με τη μελέτη, σχέδια, υπολογισμούς, μεθόδους, τεχνικές που συνυποβάλλονται 
και όπως αυτή θα εγκριθεί από την ΥΠΑ. 

Περιγραφή: 

Σκάφος 

Κατασκευαστής: 

Αρχικός κατασκευαστής ή κατασκευαστής συνόλου (ΚΙΤ): 

Τύπος: 

Αριθμός σειράς κατασκευής: 

Στοιχεία νηολόγησης: 

Ώρες από κατασκευής: 

Ώρες από γενικής επισκευής: 

Κινητό ραε (-ες) 

Κατασκευαστής: 

Τύπος: 

Αριθμός (-οί) σειράς: 

Έλικα (-εό) 

Κατασκευαστής: 

Τύπος: 

Αριθμός (-οί) σειράς: 

Συνηιιιιένα: 

Παράβολο δημόσιου ταμείου 
Μελέτη 

Περιγραφή εγκαταστάσεων και εξοπλισμού 
Κατάσταση εργαλείων, προτύπων κλπ. 

Πρόγραμμα δοκιμών εδάφους 
Προσόντα φορέα εκτέλεσης εργασιών 

Ο/Η 


Υπογραφή 

ΥΠΟΔΕΙΓΜΑ 2 


Θέση πρωτοκόλλου: 


Προς: Υπουργείο Μεταφορών και Επικοινωνιών 
Υπηρεσία Πολιτικής Αεροπορίας 
Δ/νση Πτητικών Προτύπων 

Αίτηση χορήγησης άδειας δοκιμαστικών πτήσεων 

Παρακαλώ (-ούμε) να χορηγήσετε άδεια δοκιμαστικών πτήσεων διάρκειας.ωρών 

πτήσης στο κάτωθι περιγραφόμενο αεροσκάφος. Οι πτήσεις θα εκτελεσθούν στην 
περιοχή (-ές). 

Το εν λόγω αεροσκάφος είναι ικανό για ασφαλείς πτήσεις με δική μου (μας) ευθύνη 

Περιγραφή: 

Σκάφος 

Κατασκευαστής: 

Αρχικός κατασκευαστής ή κατασκευαστής συνόλου (Κ1Τ): 

Τύπος: 

Αριθμός σειράς κατασκευής: 

Στοιχεία νηολόγησης: 

Ώρες από κατασκευής: 

Ώρες από γενικής επισκευής: 

Κινητήρας Πες) 

Κατασκευαστής: 

Τύπος: 

Αριθμός (-οί) σειράς: 

Ώρες από κατασκευής: 

Ώρες από τελευταίας γενικής επισκευής: 

Έλικα Πες) 

Κατασκευαστής: 

Τύπος: 

Αριθμός (-οί) σειράς: 

Ώρες από κατασκευής: 

Ώρες από γενικής επισκευής: 

Συνημμένα: 

Παράβολο δημόσιου ταμείου 
Δελτίο ζύγισης αεροσκάφους 
Υπεύθυνη δήλωση κατασκευαστή 
Υπεύθυνη δήλωση χειριστή 

Πρόγραμμα δοκιμαστικών πτήσεων Ο/Η 


Ονοματεπώνυμο: 
Διεύθυνση: 
Τηλέφωνο: 
Αριθμός Ρ3Χ: 


Υπογραφή 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΥΠΟΔΕΙΓΜΑ 3 


Ονοματεπώνυμο: Θέση τιρωτοκόλλου: 

Διεύθυνση: 

Τηλέφωνο: 

Αριθμός Ρεχ: 

Προς: Υπουργείο Μεταφορών και Επικοινωνιών 
Υπηρεσία Πολιτικιάς Αεροπορίας 
Δ/νση Πτητικών Προτύπων 

Αίτηση χορήγησης Ειδικού Πιστοποιητικού Πτητικής Ικανότητας 

Παρακαλώ (-ούμε) να προβείτε στις προβλεπόμενες από το Π.Δ.ενέργειες για 

χορήγηση Ειδικού πιστοποιητικού πτητικής ικανότητας και την κατάταξή του στην 
κατηγορία Πειραματικό - ερασιτεχνικό αεροσκάφος. 

Το εν λόγω αεροσκάφος είναι ικανό για ασφαλείς πτήσεις με δική μου (μας) ευθύτη 
Περιγραφή: 

Σκάφος 

Κατασκευαστής: 

Αρχικός κατασκευαστής ή κατασκευαστής συνόλου (ΚΙΤ) : 

Τύπος: 

Αριθμός σειράς κατασκευής: 

Στοιχεία νηολόγησης: 

Ώρες από κατασκευής: 

Ώρες από γενικής επισκευής: 

Κινητήρας (-εε) 

Κατασκευαστής: 

Τύπος: 

Αριθμός (-οί) σειράς: 

Ώρες από κατασκευής: 

Ώρες από τελευταίας γενικής επισκευής: 

Έλικα Γ-ες) 

Κατασκευαστής: 

Τύπος: 

Αριθμός (-οί) σειράς: 

Ώρες από κατασκευής: 

Ώρες από γενικής επισκευής: 

Συνηιιιιένα: 

Παράβολο δημόσιου ταμείου 

Δήλωση ολοκλήρωσης κατασκευής / μετατροπής 

Πρόγραμμα και εγχειρίδιο συντήρησης 

Εγχειρίδιο πτήσης 

Δελτίο ετήσιας επιθεώρησης 

Κατάσταση υποχρεωτικών οδηγιών που εκτελέσθηκαν 

Ο/Η 


Υπογραφή 

ΥΠΟΔΕΙΓΜΑ 4 

Υπεύθυνη δήλωση χειριστή για ειδική άδεια πτήσης 

Ο κάτωθι υπογραμμένος.δηλώνω 

υπεύθυνα και εν γνώσει των συνεπειών του Νόμου περί ψευδούς δήλωσης ότι η (οι) 

αιτούμενη (-ες) πτήση (-εις) του με στοιχεία νηολόγησης.αεροσκάφους Οα 

εκτελεσθεί (εκτελεσθούν) σύμφωνα με τα κατωτέρω: 

α) Σκοπός πτήσης (-εων) 

(Αναφέρεται λεπτομερώς ο σκοπός της πτήσης (-εων)) 


β) Δρομολόγια που θα εκτελεσθούν 

(Αναφέρονται σκέλη πτήσης ή περιοχές, αεροδρόμια που μπορεί να 
χρησιμοποιηθούν, πιθανές ώρες αναχώρησης και άφιξης και συνθήκες πτήσης (ΙΜ€, 
ΥΜΟ κλπ.) ) 


γ) Διάρκεια αιτούμενης ειδικής αδείας 

(Ημερολογιακή ή αριθμός πτήσεων ή αριθμός ωρών πτήσεων, ανάλογα με την 
περίπτωση) 


δ) Αριθμός επιβαινόντων 

(Αναφέρονται η ειδικότητα κάθε επιβαίνοντα και ο λόγος συμμετοχής του στην 

πτήση) 


ε) Σήμεία στα οποία το αεροσκάφος δεν πληροί του κανονισμούς 


στ) Προτεινόμενοι περιορισμοί 

(Αναφέρονται περιορισμοί οι οποίοι κρίνονται αναγκαίοι και πρέπει να 
εφαρμοσθούν κατά τη διάρκεια της πτήσης) 


Ημερομηνία 


Ο Δηλών 
(υπογραφή) 


Ο Δηλών 
(υπογραφή) 


Ονοματεπώνυμο χειριστή 
Αριθμός πτυχίου 


Ονοματεπώνυμο υπεύθυνου τεχνικού 
Αριθμός πτυχίου 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΥΠΟΔΕΙΓΜΑ 6 


Ονοματεπώνυμο: Θέση πρωτοκόλλου: 

Διεύθυνση: 

'ί ηλέφωνο: 

Αριθμός Ρύχ: 

Προς: Υπουργείο Μεταφορών και Επικοινωνιών 
Υπηρεσία Πολιτικής Αεροπορίας 
Δ/νση Πτητικών Προτύπων 

Αίτηση ανανέωσης Ειδικού Πιστοποιητικού Πτητικής Ικανότητας 

Παρακαλώ (-θύμε) να προβείτε στις προβλεπόμενες από το ΓΙ.Δ.ενέργειες για 

ανανέωση Ειδικού πιστοποιητικού πτητικής ικανότητας λόγω. 

Το εν λόγω αεροσκάφος είναι ικανό για ασφαλείς πτήσεις με δική μου (μας) ευθύνη 
Περιγραφή: 

Σκάφος 

Κατασκευαστής: 

Αρχικός κατασκευαστής ή κατασκευαστής συνόλου (Κ1Τ) : 

Τύπος: 

Αριθμός σειράς κατασκευής: 

Στοιχεία νηολόγησης: 

Ώρες από κατασκευής: 

Ώρες από γενικής επισκευής: 

Κινητήρας (-εε) 

Κατασκευαστής: 

Τύπος: 

Αριθμός (-οί) σειράς: 

Ώρες από κατασκευής: 

Ώρες από τελευταίας γενικής επισκευής: 

Έλικα (-ες) 

Κατασκευαστής: 

Τύπος: 

Αριθμός (-οί) σειράς: 

Ώρες από κατασκευής: 

Ώρες από γενικής επισκευής: 

Συνημμένα: 

Παράβολο δημόσιου ταμείου 
Δελτίο ετήσιας επιθεώρησης 

Σχέδια, μελέτες, υπολογισμοί, τροποποιήσεις εγχειριδίων (μόνο σε περίπτυοση 
ανανέωσης λόγω μείζονος μετατροπής ή επισκευής) 

Κατάσταση υποχρεωτικών οδηγιών που εκτελέσθηκαν 

Ο/Η 


Υπογραφή 





ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


2915 


ΥΠΟΔΕΙΓΜΑ 6 


Ο(ι) Επιθεωρητής (-ές): Θέση πρωτοκόλλου 

1 .!. 

2 . 


Προς: Υπουργείο Μεταφορών και Επικοινωνιών 
Υπηρεσία Πολιτικής Αεροπορίας 
Διεύθυνση Πτητικών Προτύπων 

Αναφορά ελέγχου κατασκευής (τροποποίησης) αεροσκάφους 

Κατασκευαστής: 

Αεροσκάφος: 

Αρ. Πρωτ. Ορισμού επιθεωρητή (ών): 

Την.πραγματοποίησα (-με) έλεγχο κατασκευής / τροποποίησης του ανωτέρω 

αεροσκάφους. 

Κατά τον έλεγχο έγινε επιθεώρηση των 

Χώρων □ Μελέτης □ Εγκαταστάσεων/ εργαλείων □ Κατασκευής □ 

Δοκιμών εδάφους □ Δοκιμαστικών πτήσεωνΠ Άλλα □ 

Ονομαστικά ελέγχθηκαν (αναφέρονται τμήματα, διαστάσεις, δοκιμές, ποιότητα 
κατασκευής) 


Οι εργασίες που επιθεωρήθηκαν (δεν) εκτελέστηκαν καλώς και (δεν) εισηγούμαι τη 
συνέχεια της κατασκευής. 

(Δεν) Εισηγούμαι διορθωτικές ενέργειες 


Παρατηρήσεις 


Εισήγηση * 


Ο/Η επιθεωρητής 


* απαιτείται μόνο σε περίπτωση έγκρισης της αρχικής μελέτης, πριν την έναρξη των 
δοκιμαστικών πτήσεων και για τη χορήγηση του ΠΠ1 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο 29 
Ισχύς 

Η ισχύς του παρόντος Προεδρικού Διατάγματος αρχίζει απάτη δημοσίευσή του στην Εφημερίδα της Κυβέρνησης. 
Στον Υπουργό Μεταφορών και Επικοινωνιών αναθέτουμε τη δημοσίευση και εκτέλεση του παρόντος Διατάγματος. 

Αθήνα, 23 Αυγούστου 2001 
Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΧΡΙΣΤΟΣ ΒΕΡΕΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




